Tere!
Tere tulemast minu maailma, kus kõik on loomulikult üleloomulik!
Mu tänane külaline on elanud aastaid Jumala reaalselt kogetavas aus,
nähes kõige imelisemaid imesid ja tunnustähti.
Ühtlasi on Jumal lasknud tal saada osa killukesest samast aust,
millest Smith Wigglesworth prohveteeris.
Wigglesworth ütles, et see saab olema 1000 korda suurem
kui mida keegi eales näinud on.
Ja samas me pole näinud neidki imesid,
mida Wigglesworth'i ajal nähti!
Me saame nägema 1000 korda suuremaid!
David Herzog ütleb, et parim ettevalmistus su jaoks on see
kui kuulad, kuidas tema alustas Jumala aus elamist ja liikumist.
Tahaksid teada?
Kas on olemas üleloomulik meile tundmatu maailm?
Kas me saame avada iidseid, üleloomulikke saladusi?
Kas me saame unenägudes taevaseid sõnumeid?
Kas Jumal on tabamas maad tervenemislainetega?
Sid Roth on üle 40 aasta uurinud üleloomulikku maailma.
Liitu koos Sidiga vaatamaks saadet: "See on üleloomulik“!
David, mulle nii meeldib sinuga suhelda ja sind intervjueerida,
sest Jumala au lihtsalt voolab sinust välja.
Samas on piisavalt inimesi, kes vist ei tunne sind.
Räägi, mis on sinuga hiljaaegu üleloomulikus sfääris toimunud?
Oleme näinud nii palju erinevaid asju.
Isegi viimase paari nädala ja kuu jooksul.
Olin nädal tagasi Kiievis, Ukrainas
kus Jumala ligiolu oli nii tihkelt tuntav,
et inimeste hambaaugud said terveks ja kasvajad kadusid.
Seal oli kaks inimest, kes olid suremas vähki
ja kes toodi mu juurde peale teenistust.
Nad nägid tõesti kui poolsurnud välja,
aga Jumala au täitis selle paiga.
Hakkasin palvetama ja vaid minutitega
hakkasid deemonid inimestest välja tulema.
Kurjad vaimud, kes olid põhjustanud seda vähki.
Nende inimeste nahavärv taastus ja valud kadusid.
Sa nägid, kuidas inimeste nahavärv muutus?
Otse mu enda silme all pastori kabinetis.
Olin isegi üllatunud.
Selle ühe vähihaige naise mees viis mu järgmine päev lennujaama
ja ütles, et ta naise elu on täiesti muutunud.
Ei mingit valu, depressiooni ega kasvajaid enam.
Nahavärv teine ja süda täis rõõmu.
See on ikka suur asi, kui surmav vähk kaob.
Kui me räägime aust, siis jutt käib Jumala aust.
Mida see aga tegelikult tähendab?
Mis asi see on?
Ma seletaks seda nii.
Kui sureksid just praegu ja läheksid taevasse,
siis mida sa just praegu kogeksid?
See ongi au. - Jumala ligiolu?
Jumala ligiolu, Tema au.
Oled küll ühtpidi surnud, aga samas elav, elades Jumala aus.
Elavana olles liigud kui taevas, olles samal ajal siiski maa peal.
See on enamat, kui vaid mõni and, võidmine või võime.
See on Jumala ligiolu ja au sinu sees ja sinu ümber.
See on taevas maa peal.
Me teame nüüd, mis on au ja me teame ka, mis on võidmine.
Kuid mis vahe neil kahel on?
Ma kuulutasin aastaid korraliku võidmise all.
St et sa palvetad, paned inimestele käsi peale jne.
See kui tuleb sinu seest.
Otsekui patarei, mille ära laed ja mille peale palvet vabastad.
See ühtpidi elustab ja vahel ka väsitab.
Kui paned ikka käsi tuhande inimese peale
või palud nende tervenemise-vabanemise pärast,
oled peale seda väsinud.
Sest oled osaliselt panustanud sinna ka oma ihuga.
Kui ma panen käsi kellegi peale, siis ma lausa kogen,
kuidas võidmine läheb minust välja sellesse inimesse.
See on igati piibellik ja ma tegin seda aastaid.
Kuid samas oli see vahel väsitav.
Kui aga sain Jumala aule pihta, siis see ei tulnud enam minu seest.
Kui lõin nö ühenduse Jumala auga,
puudutas Jumal ise inimesi otse oma aupilve seest.
Nii et selle asemel, et edastada seda inimestele läbi enda,
käskisin rahval lihtsalt tõsta oma käed, et Jumal saaks neid otse puudutada.
Nii et see ei käinud enam minu kaudu, vaid puudutas inimesi otse taevast.
Kuid tead, mida see teeb?
See toob Jumalale kogu au! - Just.
Ja sa oled lihtsalt kui pealtvaataja.
Jah, ma ootan ja võtan vastu.
See on see au, milles oled liikunud ja tegutsenud,
aga Jumal on näidanud sulle midagi ka suurema au kohta.
Mis siis juhtub, kui see täielikult maad võtab?
Mida sa näed sündimas?
Jumal viib meid alati aust suuremasse ausse.
Nagu Piiblis öeldud - usust usku ja aust ausse.
Kuid nende kohta, kes on aastaid elanud Jumala aus ja olnud ustavad,
on Jumal öelnud,
et Ta on vabastamas ühe uue dimensiooni oma aust.
Küsisin Jumalalt, kui palju paremaks annab veel minna?
Ta ütles, et see saab olema nii palju parem ja suurem,
et kõik varasemad Jumala liikumised, mida oleme näinud,
pole võrreldavadki sellega, mis saab veel sündima.
Mõeldes Jeesus-liikumisele,
Katryn Kuhlman'ile, Azusa tänava ärkamisele,
C. Finney'le, C. Spurgeon'ile, S. Wigglesworth'ile, J. Wesley'le jne.,
siis miski pole võrreldav veel eesootavaga.
See saab olema kui kombinatsioon eelnevast Jumala aust,
mis saab lahvatama maa peal.
Küsisin Jumalalt, kuidas see hakkab välja nägema
ja Ta ütles, et see sünnib imekiiresti.
Et see, mis enne võttis aastaid, sünnib uues aus päevadega.
Tahan, et jagaksid peale pausi,
kuidas sa hakkasid liikuma selles Jumala aus,
mis tuleb esile Jumala ligiolus.
Ja taaskord - mida iganes David või mina suudame teha,
seda suudad sina veelgi paremini!
Oleme kohe tagasi.
Naaseme peagi saatesse.
Jumala üleloomulikkusel pole piire.
Nii nagu pole ka piire sellel,
et saaksid kätte oma üleloomuliku läbimurde
ükskõik kus ja millal.
ISN - saate "See on üleloomulik" netivõrgustik
on nähtav nii su nutiseadmetes kui Smart-TV kaudu
tasuta ISN'i äpi abil.
Maailm ei vaja veel üht kristlikku telekanalit.
Küll aga vajab maailm elumuutvaid saateid,
mille kaudu kogeda Jumala ligiolu.
Inimestel peab olema ligipääs sellele,
mil iganes ja kus iganes nad seda vajavad.
ISN vahendab saateid,
mis aitavad sind 24/7 just sinu olukorras.
Seda kas nutiseadmete või Smart-TV kaudu.
Võid valida lugematu hulga saadete seast,
mistõttu lae juba täna tasuta ISN'i äpp alla!
Kus ja millal iganes.
Jumal pole millegagi piiratud,
nii nagu pole piiratud ka su ligipääs Jumala üleloomulikkusele.
Paljud vaatajad on teatanud imedest, tervenemistest ja tunnustähtedest
tänu sellele, et on vaadanud me saadet.
"Olen 14-aastane.
Vaatasin täna hommikul te saadet inglitest
ja üks soojalaine voolas mu üle.
See ajas mind nutma." Grace H.
"Jumal tervendas mind ravimatust 4. staadiumi vähist.
On tõeline õnnistus vaadata iga nädal te saadet!" Bruce
Kui ka sina oled saanud me saate kaudu puudutatud,
jaga meiega oma tunnistust ekraanil nähtava kodulehe kaudu.
Naaseme saatesse.
David, tahaksin rääkida oma sõbrast Ruth Heflin'ist,
kellel oli üks laagripaik, kus inimesed said viibida
ja kus peeti koosolekuid.
Ta õpetas üle maailma Jumala aust.
David tahtis ka õppida Jumala au ja esiletuleva ligiolu kohta,
mistõttu ta läks sinna kui pealtvaatajana.
Aga sa ei jäänud vaid pealtvaatajaks. Mis juhtus?
Olin just lõpetanud 6-kuulise ärkamisteenistuse,
mis oli võrratu, aga samas ka väsitav ja ma tahtsin Jumalalt midagi uut.
Teadsin, et Ruth'il on see olemas.
See oli 2. jaanuaril 1999. a., kui sinna läksin
ega suutnud ära oodata, mis seal kõik juhtuma hakkab.
Ruth oli ukse peal juba ootel ja ütles: "Muide, sa kõneled täna õhtul."
Ütlesin: "Ei, ei, ei! Olen just 6 kuud jutti kõnelenud,
olles väsinud ja ise vaimselt näljane.
Vajan midagi uut, mida mul pole, aga teil on.
Nii tahan hoopis teid kuulda!"
Ta ütles: "Mina olen prohvet, mistõttu sina kõneled täna õhtul."
Ma ütlesin "Ei", tema "Jaa" ja tema võitis.
Mõtlesin siis, et kõnelen Jesaja 60-61 peatükkide põhjal,
kuniks Jumala au tabas mind laval olles.
Kogu mu sõnum oli vaid need kaks Piibli peatükki.
Kui ütled, et Jumala au tabas sind laval olles,
siis räägi lähemalt, mida see tähendab?
Jumala au tabas mind
ja ma hakkasin Piiblit lugedes laulma.
Jumala vägi tabas mu ihu ja ma olin korraga kullaga kaetud
ja deemonid hakkasid välja minema.
- Sa olid kullaga kaetud? - Jah.
Kullatolm kattis nii mu nägu kui keha.
Sain sellest alles hiljem teada.
Teadsin vaid seda,
et ma polnud kunagi varem lauldes Jumala Sõna kuulutanud.
Ma laulsin: "Tõuse ja sära, sest su valgus...",
mõeldes endamisi: "Mida sa teed?"
See oli nii piinlik ja üldse mitte minu moodi!
Mu naine vaatas mind ka silmad suured peas.
Olin suures vaimustuses ja nägin, kuidas Ruth naeratas mulle.
Ta teadis, et kui sinna lavale lähen, viib see mind uuele tasandile.
Peale seda viibisin pea nädala 24h taevalikus sfääris.
Ma isegi ei tajunud, et olen endiselt maa peal.
Mõtlesin, et see pole võimalik! Kogu see Jumala ligiolu.
Ma isegi ei teadnud, et midagi sellist on olemas,
isegi, et olin õpetanud Jumala aust.
Samas polnud ma kuni selle päevani seda au sellisel viisil kogenud
ega pidanud seda võimalikukski.
Olin olnud aastaid teenistuses ja rännanud mööda maailma,
saades osa misjonitööst, ärkamistest, imedest, päästest jne.
Arvasin, et juba tean, kuidas see kõik toimib.
Kuniks avanes see uus dimensioon,
mis polnud võrreldavgi kõige varasemalt kogetuga.
Mul polnud isegi tahet jutlustada enam
Tahtsin lihtsalt viibida selles õhustikus.
Kui meid nüüd vaatab keegi,
kes on uuestisündinud ja tunneb igati Jeesust.
On isegi täidetud Püha Vaimuga,
aga pole kunagi kogenud sellist Jumala au ligiolu.
Kas võiksid öelda neile just praegu, kuidas sellest osa saada?
Mitte vaid ühe lausega, aga mitte ka saja lausega.
Kui oled näljane Jumala järele või võib-olla ka ära kuivanud.
Oled näinud teatud asju,
aga tahaksid saada osa ka sellest, millest täna rääkisin.
Ma ise polnud mitte näljane, vaid lausa meeleheitel selle järele.
See oli enamat kui vaid nälg.
"Jumal, kui sa ei tule ega puuduta mind,
tulen sellele kasvõi taevasse järgi, kui tarvis."
Igatsesin selle järele meeleheitlikult.
Teiseks aga igatsus läheduse järele.
"Jumal, igatsen nii väga olla sinuga!
Ma ei tule su käest midagi saama, vaid ma tahan lihtsalt olla sinuga."
Ja siis ülistus.
Ülista teda oma südames.
Ära laula vaid laule, mida tead, aga lihtsalt ülista ja laula Talle.
Sellest meeleheitlikust igatsusest tõuseb midagi esile.
Üks uutmoodi ligiolu hakkab täitma su olemust,
su kodu ja su elu.
Ja sealt edasi viib Ta sind juba
üha kõrgemate ja kõrgemate sfäärideni.
Nii et: 1. Igatse seda meeleheitlikult.
2. Ole Temaga lähedasem kui eales varem.
Mäletad seda lähedust Temaga, kui päästetud said?
Pöördu tagasi selle esimese armastuse juurde!
3. Ülista Teda kogu oma südamest
ja siis oota, kuni Ta au ja kogetav ligiolu täidab kogu su toa.
Sa jääd sellest sõltuvusse.
See on nagu püha narkootikum.
Kui oled korra maigu suhu saanud,
ei suuda sa enam pöörduda tagasi "normaalse kristluse" juurde,
milles pole midagi normaalset nagunii, kuna see on surnud.
Ütlesid, et sul kulus varem Jumala au kogemiseks tunde,
nüüd aga astud hoobilt selle sisse.
Inimesed küsivad:
"Kuidas ma saaks jääda selle au atmosfääri,
olles kogenud seda mõnel su teenistusel?"
Saladus peitub selles - märgi see üles!,
et sa ei väljugi sealt aust!
Parim viis Jumala au sfääri jääda on mitte kunagi väljudagi sellest.
Oled ehk sisenenud sellesse peale pikki tunde ülistamist
või mõnda võrratut konverentsi,
siis jää koju minnes sellesse samasse atmosfääri.
Ülista Teda, armasta Teda, ole Ta lähedal.
Jää selle sisse!
Ära pöördu oma tavaelu juurde, kus Jumal on vaid üks osa su elust.
Püsi selles sfääris nii teel tööle, lapse mähkmeid vahetades vms.
Püsi selles sfääris pidevalt ja kui midagi juhtubki...
Käisin hiljaaegu Iisraelis, kus üks haige mees tuli liftist välja.
Ei mäletagi enam, oli ta araablane või juut?
Märkasin, et tal oli käega probleeme ja ta ütleski, et ta ei saa seda tõsta.
Palvetasin ta eest ja ta sai hoobilt terveks.
Mina aga jätkasin oma teekonda.
Sa oled pidevalt selles sfääris, ja Jumal kasutab sind jooksvalt.
Kui palju imelisi, üleloomulikke asju juhtub,
kui inimesed viibivad Jumala aus.
Nii näiteks muutuvad inimesed sõna otseses mõttes nooremaks.
David on seda näinud ja me räägime sellest peale pausi.
Kuid üht võin ma öelda -
ma tean, mis sind vanemaks teeb.
Nõidus teeb sind vanemaks,
samas kui Jumala au teeb sind nooremaks.
Mulle meeldib Jumala au rohkem!
Oleme kohe tagasi.
Naaseme peagi saatesse.
Maailmas valitseb pidev üksteisega võrdlemine ja eristumine.
Päevast päeva on meil silme ees vaid oma kindel nägemus asjadest.
Piibel aga ütleb, et Messias eemaldas juute ja paganaid eraldava vaheseina,
et luua üks uus inimene ja uus inimkond, kellel on täiuse vaim,
et maailm võiks näha suurimat Jumala liikumist eales.
Sid Roth on leidnud Piiblist võtme,
kuidas jõuda juutideni Jumala armastusega.
Üks uus inimkond avab ukse Jumala imedeks ja tunnustähtedeks
ja kõik näevad,
kuidas nähtamatu Jumala tõotused saavad tõeks.
Meie kodulehelt leiad teavet, mis aitab sul mõista,
kuidas üks uus inimkond on oluline, et tuua rahvahulki Jumala juurde.
Õpid mõistma Iisraeli ja Koguduse juudijuuri
ning kuidas kõik maailma rahvad saavad kogema õnnistusi,
mida pole kunagi kogetud kogu inimkonna ajaloos.
Ava meie koduleht ja saa teada,
kuidas üks uus inimene on võti Jumala suurimate õnnistusteni.
Jumala üleloomulikkusel pole piire.
Nii nagu pole ka piire sinu üleloomulikuks läbimurdeks
ükskõik kus ja millal.
ISN on saate "See on üleloomulik" netivõrgustik,
mis on kättesaadav nii su nutiseadmetes kui Smart-TV's
tänu tasuta ISN'i äpile.
Vaatajad on hämmingus imedest, mida me saates osalejad kogevad.
Nüüd on sul võimalus kogeda seda sama Jumala puudutust.
ISN pakub erinevaid saateid 24/7 nii su nutiseadmetes kui Smart-TV's.
Sul on ligipääs maailma tasemel õpetajate õpetustele
ja paljudele "See on üleloomulik" saadetele.
Lihtsalt lae endale tasuta ISN äpp alla!
Telekavad olid lahedad mu vanemate põlvkonna jaoks.
Tänu ISN'i äpile
saan vaadata, mida soovin oma ajakava järgi.
Ole valmis oma üleloomulikuks läbimurdeks,
tervenemiseks või imeks!
Lae endale tasuta ISN äpp alla juba täna!
Paljud vaatajad on teatanud imedest, tervenemistest ja tunnustähtedest
tänu sellele, et on vaadanud me saadet.
"Tundsin alati hirmu üleloomulikkuse ees,
kuniks hakkasin vaatama te saadet ja töötasin ka läbi te mentorõppe DVD.
Nüüdseks on hirm kadunud
ja usun, et olen selles vallas saanud Jumalalt midagi." Barbara
Kui ka sina oled saanud me saate kaudu puudutatud,
jaga meiega oma tunnistust ekraanil nähtava kodulehe kaudu.
Naaseme saatesse.
Heitsime siin Davidiga pisut nalja.
Mida muud olekski oodata, kui kaks juuti kokku saavad?
Küsisin Davidilt, kas muutun nooremaks?
Kuid tõsiselt rääkides -
sa oled olnud teenistustel,
kus inimesed on muutunud nooremaks.
Räägi mõnest sellisest juhtumist.
Nooremaks muutumine tähendab, et Jumal pöörab asjad ringi.
Nii näiteks, kui sul pole juukseid, hakkavad sul juuksed kasvama.
Või hallid juuksed muutuvad tumedaks.
Ma olin ühel su koosolekutest,
kus ma vist isegi kõnelesin.
Istusin ühe naise selja taga, kel olid pikad, hallid juuksed.
Jälgisin küll ühtpidi Davidit,
aga samas nägin seda naist, sest ta istus otse mu ees.
Ja ma tõesti nägin,
kuidas ta juuksed muutusid pruuniks mu enda silme all.
Jumal on ikka nii hea!
Mulle meeldib näha, kui Ta selliselt tegutseb.
See juhtus Miracle Valley's. - Võib-olla.
See oli kunagi A. A. Allen'i teenimispaik.
Rääkides aga transpordist.
Mu endaga on midagi sellist vaid korra juhtunud.
Kuidas aga on võimalik,
et keegi suudab läbida 8-tunnise teekonna 2-tunniga?
Kuidas see võimalik on?
Me endiga juhtus nii.
Olime ühes Prantsusmaa otsas ja meid ootas ees 8-tunnine teekond.
Ülistasime sõidu ajal Jumalat ja nautisime täiega Ta ligiolu
ning jõudsime sihtkohta vähem kui kahe tunniga - 1.45'ga.
Me isegi ei suutnud seda uskuda.
Sest isegi, kui oleksime sõitnud maksimum kiirusega,
poleks me sinna nii kiirelt jõudnud.
Kuid mis juhtub, on see,
et su vaim läheb taevasse, kus pole aega.
Jumal aga "painutab" aega, viies sind ülikiiresti teise kohta.
Sa räägid ka sellest,
mis vahe on mõne piiblisalmi välja kuulutamisel ja määratlemisel.
Selgita palun.
Paljud inimesed kuulutavad mõnda piiblisalmi oma elu üle
samamoodi nagu nad võtavad iga päev vitamiine.
Näiteks: "Jeesuse vermete läbi on mulle tervis tulnud."
Nad kuulutavad neid piiblisalme, tehes seda tuleviku vormis.
"Bob, kuidas sul seljaga on?"
- "Oo, ma ikka kuulutan neid salme, kuniks tervenemine tuleb."
Määratlemine on aga miski, mida Jeesus tegi.
Ta ütles jalutule: "Võta oma voodi ja kõnni kohe praegu!"
Ehk siis määratlemine puudutab praegust sfääri.
Kui sa määratled midagi Jumala aus olles,
saab see ka sel samal hetkel loodud.
Jumala aus esiletulev prohveteering on oma loomuselt loovam.
Vanasti käis see nii: "Sa lähed üks päev Aafrikasse!"
Kirjutasid selle endale üles ja võib-olla läksidki.
Kuid Jumala aus olles midagi määratledes
olen saanud samal hetkel kutseid kõnelemiseks kusagil.
Millegi määratlemine Jumala aus kätkeb asjade kiirendamist
võrreldes sellega, et tunnistad asju ja loodad, et Jumal seda teeks.
Kuidas saaks tavaline usklik elada 24/7 Jumala aus?
24/7? Siis ei tohiks kunagi magadagi.
Sorry! Nali!
Jumala aus püsimiseks tuleb alata oma päeva õigesti.
Kui alustad oma päeva Jumalaga, siis see ka algab ja lõppeb hästi.
Ülistad ja armastad Teda, oled Ta ligiolus, loed Ta Sõna.
Lihtsalt naudid Jumalaga koos olemist.
Mitte käsu peale, vaid vabast tahtest.
Siis on Ta ka kogu ülejäänud päeva sinuga.
Nii su autos, tööpaigas kui teenimistöös.
See tähendab olla alati teadlik Tema ligiolust.
Selles peitub kogu saladus.
Teadlik olemises Tema ligiolust.
Sageli sa isegi ei tunne, et Ta on seal,
aga sa palvetad kellegi eest ja Ta vägi on kõmdi kohal.
Ühtlasi peame hoidma Ta ligi ka oma mõtete tasandil,
Talle pidevalt mõeldes.
Sina, kes sa meid praegu vaatad -
sa tead, mis lugu on usuga ja Jeesusesse uskumisega.
Osad teist on tundnud Teda lapsest saati,
osade jaoks on see täiesti uus teema.
Kuid vaid vähesed teist on kogenud seda suurt müsteeriumi -
Messiat enda sees.
Auhiilguse lootust.
Kui tahad saada osa sellest,
et Messias - kogu maailma Looja, tahab elada sinu sees,
kuna Ta on sind valinud,
siis palveta minu järel:
Kallis Jumal.
Ütle see kohe häälega välja: kallis Jumal,
ma olen patune.
Palun andesta mulle kõik mu patud.
Ma usun, et Jeesuse veri
puhastab mind mu patust.
Ja kuna ma olen nüüd puhas,
siis ma võtan Jeesuse vastu kui oma Messia ja Issanda.
Aamen.
David, tahan, et kuulutaksid rahva üle Jumala lähedust, au ja tervenemist.
Lihtsalt tõsta oma käed ja sule silmad
ning ole näljane Jumala järele selle palve ajal.
Isa Jumal, ma palun sind Jeesuse nimel,
et sa ujutaks rahva üle tihkeima ja tugevaima auga,
mida nad eales kogenud on.
Suurima lähedustundega Sinuga, mida nad eales kogenud on.
Las taevas tulla just praegu maa peale nii nende kodudes kui autodes
kui mobiilide ja telekate kaudu.
Las Jumala au lihtsalt tungida nende kodudesse
ja kogu nende olmussse!
Nende rakkudesse, südamesse, tunnetesse ja vaimu.
Las selline Jumala au tabada neid, mida nad pole eales varem kogenud
ja las see muuta nende elu täiega!
Selliselt nagu ei kunagi varem.
Las see muuta nende perekonda, mõtteviisi, teenistust -
kõike, mida nad teevad.
Ma määran suurema Jumala au ja ligiolu tulema läbi teleekraanide
ja telefonide või kust iganes meid vaadatakse.
Isegi, kui sa ei tunne veel Jeesust, see ujutab sindki üle.
Ole sa moslem, juut või ateist.
Kes iganes sa oled või mis iganes nahavärvi sa oled -
Jumal ujutab sind oma auga üle just praegu,
sest Ta armastab sind
ja läbi Tema Poja Jeesuse Kristuse saad sa täidetud Jumala auga.
Suurema auga, kui see, mida Mooses või apostlid kogesid.
See saab vabastatud su jaoks just selleks ajajärguks.
Ma vabastan Jumala kogetava au su üle just praegu.
Lihtsalt võta see vastu!
Osad teist nutavad või naeravad selle kogemuse tõttu praegu
teadmata isegi miks?
Osad teist kogevad vabanemist vanast religioonist
ja vanadest viisidest.
Sa koged ka muutusi oma ihus, isegi, et sa seda ei oodanud.
Kuid Jumala au ja ligiolu teeb seda kõike just praegu,
sest sa oled nii näljane selle järele
ja oled tahtnud saada osa kõigest, millest oleme täna rääkinud.
Ja kuna oled seda palunud, siis see ka tuleb su juurde just praegu.
See tuleb su juurde just praegu.
Anna Sid Roth'ile teada, mis sinuga täna juhtus.
Ja inimesed, kellel on kätes artriit - te saate terveks Jeesuse nimel.
Paljud vaatajad on teatanud imedest, tervenemistest ja tunnustähtedest
tänu sellele, et on vaadanud me saadet.
"Mu 71-aastane vend viidi kopsupõletikuga haiglasse.
Tänu sepsisele ütlesid ta maks ja neerud üles
ja isegi ta süda seiskus.
Teda elustati ja ta pandi hingamisaparaadi alla.
Vaid mõni hetk peale seda kuulsin te saates
Ricardo Sanchez'e laulu "Kõik pole veel läbi"
ja te näitasite erinevaid stseene tervenenud inimestest -
sh naisest, kes võttis hapnikumaski eest.
Teadsin, et kuidagimoodi sünnib see ka mu vennaga.
Palusin lihtsa palve ta tervenemise eest
ja laulust "Kõik pole veel läbi" sai reaalsus ka mu venna jaoks.
Ta võeti hingamisaparaadi alt ära ja ta suutis jälle ise hingata.
See oli tõesti imeline taastumine! Tänu Jumalale!" Julia
Kui ka sina oled saanud me saate kaudu puudutatud,
jaga meiega oma tunnistust ekraanil nähtava kodulehe kaudu.
Järgmises saates...
Tere! Mina olen Cindy Jacobs.
Me elame väga erilisel ajal täis erilisi tõotusi.
Vaata me järgmist saadet ja saa teada,
kuidas peatada hingevaenlase tegevus.
On aeg võtta tagasi kõik, mis kuulub sulle
ja vallutada tulevik!
Soovides toetada TV7 tööd, helista 900 1770 (kõne hind 10 )
või tee pangaülekanne, leides me andmed www.tv7.ee
Tõlge: Anne-Ly Raukas